लखनऊ। उत्तर प्रदेश के पूर्व मुख्यमंत्री एवं समाजवादी पार्टी के राष्ट्रीय अध्यक्ष अखिलेश यादव ने शनिवार को सरकारी बंगला खाली कर राज्य संपत्ति विभाग उसकी चाभी सौंप दी। सोशल मीडिया पर खाली बंगले की तस्वीरें वायरल हो रही हैं। जिसमें दिखाया जा रहा है कि बंगला खाली करते समय उन्होंने तोड़फोड़ की है। अब बीजेपी एक मंत्री ने अखिलेश यादव पर बड़ा आरोप लगाया है। परिवहन मंत्री स्वतंत्र देव सिंह ने आरोप लगाते हुए कहा है कि अखिलेश ने बंगले में लगे महंगे सामान को छुपाने के लिए तोड़फोड़ की थी।